**ZŠ Dravce, Dravce 97, 05314**

**Učebné osnovy**

|  |  |
| --- | --- |
| Vzdelávacia oblasť | **ČLOVEK A HODNOTY** |
| Názov predmetu | **NÁBOŽENSKÁ VÝCHOVA** |
| Škola | **Základná škola Dravce** |
| Názov ŠVP | **Štátny vzdelávací program pre I. stupeň základnej školy** |
| Názov iŠkVP | **Školský vzdelávací program pre I. stupeň základnej školy** |
| Stupeň vzdelania | **Primárne vzdelanie - ISCED 1** |
| Dĺžka štúdia | **4 roky** |
| Vyučovací jazyk | **Slovenský** |
| Forma štúdia | **Denná**  |
| Iné | **Štátna škola** |
| **\* Učebné osnovy sú totožné so vzdelávacím štandardom ŠVP pre príslušný vzdelávací predmet.** |

|  |  |
| --- | --- |
| **Časový rozvrh výučby predmetu** | **2. ročník** |
| **Štátny vzdelávací program** | 1 hod./ týž. |
| **Školský vzdelávací program** | 0 |
| **Spolu** | 33 hod./týž |
| **Spolu za rok ŠVP/ŠkVP** | **33/0** hod./rok |

**Prerokované v MZ dňa: ............................. Podpis vedúcej MZ:............................**

**Schválené riaditeľom školy: ..................... Podpis riaditeľa školy:.......................**

|  |
| --- |
| **CHARAKTERISTIKA PREDMETU** |

Vyučovací predmet náboženská výchova formuje v človekovi náboženská myslenie, svedomie, náboženské vyznanie a osobnú vieru ako osobný prejav náboženského myslenia a integrálnej súčasti identity človeka.

Návrh nových učebných osnov kladie dôraz na žiaka a rozvinutie jeho kompetencií, ktoré sú potrebné pre jeho osobný život a život v spoločnosti. Vo výchovno-vzdelávacom procese vznikla potreba nového systému vzdelávania, čo si vyžiadalo aj zmenu štruktúry učebných osnov. Ako najvhodnejšia sa javí špirálová štruktúra učebných osnov, ktorá je kombináciou cyklickej štruktúry s lineárnou. Špirálové usporiadanie učiva umožňuje postupné prehlbovanie učiva v nasledujúcich ročníkoch vždy na náročnejšej úrovni.

V lineárnej štruktúre je potrebné rozdelenie obsahu učiva do podstatných línií, ktoré v nasledujúcich ročníkoch prehlbujú kognitívne, afektívne a psychomotorické ciele, potrebné na osvojenie kľúčových kompetencií žiakov. Obsah učiva je rozdelený do troch lineárnych oblastí, ktoré sú zamerané na:

- trojičný rozmer (v každom ročníku primerane spoznávať všetky tri božské osoby prostredníctvom Božieho zjavenia – Svätého písma, tradície a učenia Cirkvi),

- kristologický rozmer (v každom ročníku primerane veku sprístupňovať tajomstvo vykupiteľského diela Ježiša Krista),

- rozmer spoločenstva (primerane veku postupne spoznávať biblické dejiny, dejiny cirkvi, význam slávenia v spoločenstve, poslanie človeka s dôrazom na osobné dejiny spásy).

Dieťa si v škole vytvára zázemie v spoločnosti rovesníkov, čo mu dodáva pocit istoty. Istota v seba, v milujúcich ľudí je potrebná na jeho ďalšie rozvíjanie.

Schopnosť otvárať sa Bohu a ľuďom sa prejavuje pozitívnym vnímaním seba. Naučiť sa dôverovať je predpoklad viery. Schopnosť prejavovať dôveru Bohu, ktorý ho miluje, sa zakladá na osobnej skúsenosti dôvery v človeka, ktorý stelesňuje pocit bezpečia. Jadrom vývoja viery sú príbehy, pomocou nich dieťa Boha spoznáva a zažíva. Nachádza bezpečnosť v koncepte Boha, ktorému možno úplne dôverovať, a ktorý je ochotný odpustiť.

|  |
| --- |
| **CIELE PREDMETU** |

Vyučovací predmet náboženská výchova sa zameriava na pozitívne ovplyvnenie hodnotovej orientácie žiakov tak, aby sa z nich stali slušní ľudia s vysokým morálnym kreditom. Náboženská výchova je výchovou k zodpovednosti voči sebe, voči iným jednotlivcom a celej spoločnosti. Učí žiakov kriticky myslieť, nenechať sa manipulovať, rozumieť sebe, iným ľuďom a svetu, v ktorom žijú. Zároveň výučba predmetu nadväzuje na ďalšie spoločenskovedné predmety, umožňuje žiakom ozrejmiť si morálny pohľad na mnohé témy otvorenej spoločenskej diskusie. Učí žiakov rozlišovať medzi tým, čo je akceptované spoločnosťou, a tým, čo je skutočne morálnym dobrom pre jednotlivca a pre celú spoločnosť.

Ciele predmetu sú stotožnené s cieľom Národného programu výchovy a vzdelávania Slovenskej republiky. Predmet sa cieľmi spolupodieľa na utváraní a rozvíjaní kľúčových kompetencií. Kľúčové kompetencie majú procesuálny charakter. Žiaci si ich osvojujú na veku primeranej úrovni prostredníctvom obsahu, metód vzdelávania a činnosti.

Učivo predmetu má v každom ročníku určenú základnú ročníkovú tému a ročníkový cieľ. Pre 2. ročník ZŠ je témou roka „**Cesta dôvery**“, cieľom roka je reprodukovať Boží zákon a biblické príbehy ľudí, ktorí dôverovali Bohu; budovať postoj dôvery k Bohu; pestovať návyk postojov otvorenosti pre dôverný vzťah s Bohom a s človekom.

|  |
| --- |
| **VZDELÁVACÍ ŠTANDARD** |

Základné tematické okruhy sú:

1. Boh mi dôveruje

2. Dôverujem Bohu

3. Dôvera v rodine

4. Dôverujeme si navzájom

5. Desatoro – pozvanie k slobode a k dôvere

6. Pozvanie na hostinu - obnovenie dôvery

| **Tematicky celok** | **Téma** | **Obsahový štandard** | **Výkonový štandard** |
| --- | --- | --- | --- |
| Kniha životy | Úvod do náboženskej výchovy | Uvedenie do školského roku , organizácie a obsahu Náboženskej výchovy. | Vedieť čo nás v nom školskom roku očakáva. |
| Biblia – Kniha kníh | Vysvetlenie, čo je Biblia (Biblia ako kniha kníh, cez ktorú sa nám prihovára Boh. Objasnenie, odkiaľ pochádza Biblia a prečo je Knihou kníh. | Vedieť, prečo je Biblia pre nás dôležitá, budovať si k nej pozitívny vzťah, vnímať ju ako zdroj múdrosti. |
| Stará a Nová zmluva | Základné rozdelenie Biblie (stručne objasniť o čom tieto časti hovoria a ktorá koľko kníh obsahuje).Poznanie delenia kníh na kapitoly a verše. | Chápať rozdelenie Biblie podľa doby vzniku. Rozumieť jej rozdeleniu aj prakticky. |
| Vzťah medzi Pánom Bohom a človekom | Kain a Ábel | Poznanie príbehu Kaina a Ábela, definovanie, čo bolo na správaní kaina zlé. | Uvedomiť si potrebu odpustenia, dieťa je vedené k nesebeckým prejavom voči súrodencom (prajnosť, pomoc) |
| Noách | Na príbehu Noácha vysvetliť žiakom, aké je dôležité poslúchať Boha a dôverovať jeho sľubom – poukánie na súdržnosť rodiny ako dôležitý znak rodiny. | Chápať potrebu dôvery Bohu a jeho starostlivosť, poslušnosť vedie k záchrane seba i iných, celá Noachova rodina spolupracovala na záchrane – súdržnosť a pomoc. |
| Povolanie Abraháma | Poznanie príbehu o Abrahámovi, jeho viere a poslušnosti. | Vnímať Abraháma ako osobnosť viery, ktorú môže nasledovať a ako vzor poslušnosti a odovzdanosti. |
| Zachránený Izák | Dieťa sa učí o tom, že Pán Boh sa o nás stará v každej situácii a nedovolí, aby sa nám stalo niečo zlé, aj keď prežívame ťažké chvíle. | Na príbehu Izáka získavať istotu Božej ochrany – aj zlé môže Pán Boh obrátiť na dobré |
| Ezav a Jákob | Opísanie súrodeneckého vzťahu medzi Ézavom a Jákobom, ich rozličné povahy a vzťah rodičov k ich dvom synom. Žiak sa dozvie o Jákobovom klamstve a dôsledkoch tohto klamstva. | Chápať potrebu dobrých vzťahov v rodine (súrodenci navzájom a rodičia – deti). Vedieť, že každý člen rodiny by sa mal snažiť prispieť k dobrej atmosfére v rodine. Byť vedený k pravdovravnosti pred ľuďmi a Pánom Bohom, chápať, že klamstvo a podvod zraňujú. |
| Jozef a jeho bratia | Popísanie vzťahu Jozefa s bratmi, ich žiarlivosť a hnev kvôli Jozefovým snom. Spoznávanie príbehu o zrade a pomste Jozefových bratov – Predaj Jozefa do otroctva. | Uvedomiť si potrebu dobrých súrodeneckých vzťahov, možné následky zlých vzťahov medzi súrodencami. Chápať potrebu odpustenia v rodine. Odmietnuť pomstu ako spôsob riešenia konfliktov. Učiť sa rozoznávať dobro a zlo. Vedieť, že Pán Boh je s ním aj v ťažkej situácii a dáva mu silu prekonať ju. |
| Jozef v Egypte | Sledovanie životného príbehu Jozefa počas jeho pobytu v Egypte, ktorý zostáva verný Bohu aj v postavení otroka a neskôr nespravodlivo odsúdeného väzňa. Žiak sa dozvie o cestách bratov do Egypta, o tom ako Jozef vystavil bratov skúške charakteru. Poznanie príbehu Jozefovho stretnutia s otcom. | Učiť sa trpezlivosti, znášaniu krivdy a predovšetkým dôvere v Pána Boha. Vnímať vieru ako spôsob prekonávania prekážok. Učiť sa vnímať prekážky ako skúšky odvahy, viery. Oceniť dôležitosť odpustenia v rodine a snaží sa samo prejavovať odpustenie c škole, v rodine i prosiť o odpustenie iných. Učiť sa odmietnuť pomstu ako súčasť svojho konania. |
| Narodenie Mojžiša | Poznanie okolnosti, prostredia a situácie, do ktorej sa narodil Mojžiš. Vysvetlenie pojmu otrok a jeho postavenie vo vtedajšej dobe. Spoznávanie situácie, v ktorej sa ocitli Izraelci. Poznanie príčiny Mojžišovho úteku. Dozvie sa o jeho stretnutí s Cippórou a jej sestrami pri studni. | Uvedomiť si neľahkú situáciu Izraelcov v Egypte a vedieť ju popísať. Učiť sa vcítiť do situácie, v ktorej sa nachádzali Izraelci. Budovať si dôveru v Pána Boha, ktorý zostáva s tými, ktorí sú pokorovaní a pripravuje záchranu pre nich. Uvedomiť si potrebu blízkych ľudí v ťažkých životných situáciách a význam útočiska. |
| Mojžišovo povolanie 10 trestov | Poznanie príbehu stretnutia pri horiacom kríku, strachu Mojžiša pred novým poslaním, príbehu o 10 pohromách, ktoré Pán dopustil na Egypt. | Chápať, že Boh sa o nás chce starať a vyzýva nás k zodpovednosti a aktivite, dáva nám silu a pomáha nám. Odmietať prejavy pýchy a učiť sa byť pokorným. Vedieť popísať situáciu v Egypte a vymenovať 10 pohrôm. |
| Červené more Cesta po púšti | Žiak sa dozvie o zázračnom prechode Izraelcov cez červené more a ako to P án Boh spôsobil. Je oboznámený s putovaním Izraelcov po púšti. Dozvie sa ako Boh rieši ich problémy.  | Uvedomiť si dôležitosť Božej ochrany a jeho vedenia. Chápať potrebu rešpektu voči autorite. Učiť sa dôverovať Bohu vo svojich každodenných potrebách a starostiach. Chápať potrebu Božej ochrany. |
| Vydanie desatora | Dieťa sa stručne v základoch oboznámi s príbehom odovzdania Desatora na Sinaji Mojžišovi | Chápať potrbu pravidiel pre život. Vedieť prerozprávať tento príbeh. Vnímať, že Pán Boh nás skrze svoje pravidlá chce ochrániť pred zlom. |
| JózuaJericho | Sledovanie príbehu Mojžišovho nástupcu, ktorý preberá plnú zodpovednosť za izraelský ľud. Chápanie slovká nástupca, zodpovednosť. Poznanie príbehu o dobytí mesta Jericha a zázračnej Božej pomoci. | Spoznávať dôležitosť autorít/ nadriadených vo svojom živote, buduje si rešpekt a úctu najmä voči rodičom, učiteľom, kňazom, starším. Chápať odkiaľ autorita musí čerpať silu. Na pozadí tohto príbehu sa učiť poslušnosti a dôvere v Božie sľuby |
| Doba sudcov | Samson | Spoznávanie príbehu silného muža, ktorý ochraňuje svoj ľud, spoznanie, že ľahkovážnosť a neposlušnosť vedie k zlyhaniu a trestu | Uvedomiť si, že sila človeka pramení z Pána Boha. Uvedomiť si nutnosť dôvery v Pána Boha a jeho pomoc a milosť. |
| Samuel | Spoznávanie príbehu o prosbe a vypočutí modlitby Samuelovej mamy Anny. &Dieťa sa dozvie o tom, ako Samuel slúžil v chráme Bohu ako malý chlapec – zamýšľanie sa nad slovkom „služba“ a „sľub“ | Učiť sa na príklade Samuelovej mamy modliť sa k Pánu Bohu a vytrvalo prosiť. Vedieť popísať, za akých okolností sa Samuel narodil. Na Samuelovom príklade sa učiť vnímať potrebu ochotnej služby a pomoci – aj najmenší môžu slúžiť Pánu Bohu. Vedieť ako vyjadrujeme úctu k starším (kňaz Éli). Vedieť, čo znamená dodržať sľub. |
| Rút | Spoznávanie postavy Rút – Noeminej nevesty a všímanie si jej príkladnú starostlivosť, ochotu pomáhať. | Vedieť, za akých okolností Rút prejavuje svoju vieru, ochotu a starostlivosť. Uvedomiť si, aké je potrebné pomáhať v rodine, byť ochotný a nápomocný. |
| Doba kráľov | Saul | Poznanie, kto bol prvý kráľ v Izraeli a prečo Izraelci chceli kráľa, prečo bol vybraný Hospodinom práve Saul a kto ho za kráľa pomazal | Zhodnotiť, aké vlastnosti má mať kráľ. Vedieť, prečo boli králi pomazávaní a čo znamená pojem „pomazanie“ – Pán Ježiš ako Kráľ kráľov. |
| Dávid a Goliáš | Spoznávanie obsahu príbehu o pomazaní Dávida – nenápadný chlapec prijíma dôležité poverenie. Dieťa sa dozvedá ako nenápadný mladík Dávid vychádza proti obrovi Goliášovi a s odvahou a vierou v Pána Boha poráža Goliáša. | Uvedomiť si, že vonkajší výzor človeka nie je rozhodujúci pre službu Pánu Bohu. Boh sa nepozerá na to, ako vyzeráme, ale akí sme. Učiť sa dôverovať Pánu Bohu, prosiť o Jeho pomoc. Učiť sa tiež odmietať zlo, neveru a nespravodlivosť a postaviť sa na stranu dobra., nerozhoduje veľkosť postavy, ale viera, odvaha, smelosť. |
| Dávid sa zamiloval | Poznanie príbehu stretnutia Dávida s Batšebou /veku primerane/, zaslepený láskou. Poznanie príbehu – podobenstva o ovečke chudobného, ktorý Nátan porozpráva Dávidovi – chápe jeho podstatu a hlavnú myšlienku. | Uvedomovať si potrebu manželskej vernosti. Vedieť vyjadriť ako nevera môže rozbiť rodinu. Učiť sa byť vďačný za to, čo má a nezávidieť, ak iní majú viac. Odmietať lakomstvo, sebectvo a krádež. |
| Šalamún | Poznanie príbehu Šalamúna, ktorý prosí Hospodina o múdre a chápavé srdce. Žiak sa dozvie z čoho bol chrám postavený a ako vyzeral, prečo bolo dôležité pre Izraelcov mať chrám. | Viesť detí k uvedomovaniu si priorít, čo je pre nás v živote dôležité. Vedieť prosiť o múdrosť v modlitbách. Chápať význam chrámu ako miesta, kde sa stretávame s Bohom a ľuďmi. Viesť detí k návšteve chrámu a slušnému správaniu sa v ňom. |
| Ester - kráľovna | Na príbehu kráľovnej Ester dieťa spoznáva, prečo je dôležité byť odvážnym vo viere aj v ťažkých situáciách. | Učiť sa, že skutočný Boh je živý, mocný a koná v prospech tých, ktorí sa na neho spoliehajú. Boh nás neopúšťa, ale stará sa o nás. |
| Proroci | Eliáš | Poznanie príbehu o Eliášovej odvahe a viere v Božie sľuby na vrchu Karmel. Poznanie obsahu príbehu o Božej starostlivosti o Eliáša /krkavce pri potoku Kerit/ | Učiť sa chápať, že skutočný Boh je živý, mocný a koná v prospech tých, ktorí sa naňho spoliehajú. Boh nás neopúšťa, stará sa o nás. |
| Eliáš a Elizeus – Elizeus a Naamán Sýrsky | Spoznávanie vzťahu medzi dvoma Božími prorokmi. Dozvedanie sa o obdarovaní Elizea dvojnásobkom Ducha svätého. Dieťa sa učí príbeh o malomocnom Naamanovi, ktorého zachráni malé židovské dievča slúžiace uňho a poslušnosť Naamana voči Elizeovi. | Chápať, aká je dôležitá dôvera a poslušnosť Pánu Bohu. Učiť sa prijímať duchovné dary od Pána Boha, ale aj slúžiť nimi a obdarovávať druhých. Vedieť, kto je Eliáš, kto Elizeus. Aj malí môžu účinne slúžiť Pánu Bohu. Učiť sa dôverovať Bohu aj v otázke zdravia. Citlivo vnímať potreby chorých a dokázať prosiť za ne. |
| Jonáš | Poznanie príbehu o úlohe Jonáša, ktorou ho poveril Hospodin. Zamýšľať sa nad Jonášovým útekom a návratom až po splnenie jeho poslania. | Uvedomiť si, že Boh má pre každého človeka poslanie na tejto zemi, a že je nesprávne utekať pred úlohami, ktoré nás čakajú.Význam zodpovednosti. |
| Daniel v jame s levmi | Spoznávanie príbehu odvážneho Daniela, dozvedá sa, prečo je Daniel odsúdený na takýto trest i to, čo tomu predchádzalo. | Vedieť stručne prerozprávať príbeh. Vedieť, že je správne vyznávať vieru v Pána Boha a nehanbiť sa za ňu. Z príbehov získavať nádej a istotu, že Boh nad nami stále bdie a ochraňuje nás. |
| Prorok ohlasuje príchod Mesiáša | Narodenie Jána KrstiteľaHlas na púšti | Poznanie príbehu narodenia Jána Krstiteľa a súvislosť so zasľúbením a splnenie zasľúbenia. Poznanie spôsobu života a úlohu – poslanie Jána Krstiteľa. | Chápať dôležitosť dôvery k Bohu. Uvedomovať si Božiu veľkosť a moc. Chápať potrebu pokánia a odpustenia, význam Jánovho krstu. |
| Krst Ježiša | Dozvedieť sa, čo sa dialo pri Ježišovom krste, ako a kde ho Ján pokrstil. | Uvedomiť si, že Ježiš nie je obyčajný človek. Prítomnosť Boha – otca a Ducha Svätého pri krste. |
|  | Opakovanie |  |  |

*Predmetové kompetencie a ich väzba vzdelávania predmetu náboženstvo/náboženská výchova na jednotlivé vzdelávacie oblasti*

|  |  |  |
| --- | --- | --- |
| **Vzdelávacia oblasť** | **Téma** | **Osvojenie kompetencie-Žiak** |
| **Človek a spoločnosť**  | *Téma č.4* | - vníma hodnotu majetku osobného i spoločného - váži si majetok - dokáže správne zaobchádzať s majetkom  |
|  | *Téma č. 5* | - vníma Dekalóg ako etický princíp pre správanie  človeka - vníma Dekalóg ako pravidlá pre dobré spolunažívanie  v ľudskej spoločnosti  |
|  | *Téma č.6* | - objavuje postoj zodpovednosti za iných  |
| **Človek a hodnoty**  | *Téma č.1* | - má základný náhľad na pochopenie princípu hriechu  ako slobodného a dobrovoľného prerušenia vzťahu s  Bohom zo strany človeka  |
|  | *Téma č.2* | - je otvorený pre rozvoj vlastného svedomia a pripravený  podieľať sa na tomto procese - poznávaním seba samého hodnotí svoje činy, dokáže  si priznať vinu a zabezpečiť nápravu  |
|  | *Téma č.3* | - objavuje svoju hodnotu a jedinečnosť - objavuje hodnotu a potrebu vzájomnej dôvery  |
|  | *Téma č.4* | - objavuje hodnotu čistého srdca - objavuje hodnotu pravdy - vníma svoj vnútorný svet  |
|  | *Téma č.5* | - rozvíja vnímanie svojho vnútorného sveta - rozvíja vnímanie a načúvanie hlasu svedomia - je otvorený pre vnímanie kresťanskej nádeje - objavuje potrebu jednoty medzi správaním navonok a  svojím svedomím - vníma Desatoro ako pravidlá, ktorými Boh ukazuje  ľuďom cestu k šťastiu a vzájomnej dôvere - objavuje hodnotu dôvery dodržiavaním Božieho  zákona  |
|  | *Téma č.6* | - objavuje hodnotu odpustenia - intuitívne vníma silu odpustenia pre svoj vnútorný pokoj  |
| **Umenie a kultúra**  | *Téma č.2* | - orientuje sa v striedaní všedných dní a kresťanskej  nedele, prežíva ich rozdielnu náplň a úlohu  |
|  | *Téma č.3* | - intuitívne vníma posolstvo biblického textu - intuitívne vníma symbolickú reč  |
|  | *Téma č.5* | - intuitívne vníma krásu umenia slova a obrazu  |
|  | *Téma č.6* | - intuitívne vníma obrazy a symboly  |
| **Človek a svet práce**  | *Téma č.1* | - rozumie práci ako činnosti, ktorou zveľaďuje stvorený  svet  |
|  | *Téma č.3* | - uvedomuje si svoju úlohu a rolu v rodine – vie pomôcť  jednoduchými prácami  |
|  | *Téma č.5* | - učí sa spolupracovať v skupine rovesníkov  |
|  | *Téma č.6* | - berie do úvahy dobro iných ľudí  |
| **Človek a príroda**  | *Téma č.1* | - učí sa zodpovednému postoju k stvorenému svetu  |
|  | *Téma č.5* | - vníma Dekalóg ako etický princíp pre správanie sa  človeka aj k prírode  |
|  | *Téma č.6* | - objavuje postoj zodpovednosti za iných aj za svet, v  ktorom žije  |
| **Jazyk a komunikácia**  | *Téma č.1* | - objavuje zmysel symbolického spôsobu komunikácie |
|  | *Téma č.2* | - vlastnými slovami vie vyjadriť svoje vnútorné pocity,  vyjadruje svoje myšlienky v práci v skupinách, zapája  sa do diskusie  |
|  | *Téma č.3* | - sústreďuje svoju pozornosť na toho, kto hovorí - svojimi slovami vyjadruje svoje pocity  |
|  | *Téma č.4* | - vie prispôsobiť svoje vyjadrovanie sa v konkrétnej  situácii - v komunikácii používa vhodné slová a výrazy  |
|  | *Téma č.5* | - chápe obsah a zmysel počutého textu a vie naň  reagovať - svojimi slovami reprodukuje biblické posolstvo zmluvy  Boha s človekom - intuitívne rozumie neverbálnej a symbolickej  komunikácii  |
|  | *Téma č.6* | - je otvorený pre obrazné vyjadrovanie - dokáže kultivovaným spôsobom poprosiť o odpustenie - aktívne a so záujmom počúva  |
|  | **Prierezové témy** |  |
| **Osobnostný a sociálny rozvoj**  |  | - rozvíja sebareflexiu, spoznáva sám seba, svoje slabé i  silné stránky - je pripravený pre rozvoj a výchovu svedomia - rešpektuje potreby a práva ostatných - rozvíja sociálne spôsobilosti pre osobný život a  spoluprácu , pre budovanie medziľudských vzťahov  postavených na dôvere  |
| **Environmentálna výchova**  |  | - má základné zručnosti pre hodnotenie vzťahu medzi  človekom a jeho životným prostredím - chápe potrebu ochrany životného prostredia na celom  svete - oceňuje postavenie človeka v poriadku stvorenia a  citlivo pristupuje k živej prírode - je pozorný k svetu ako k miestu, ktoré má svoj pôvod a  zmysel v Bohu  |
| **Mediálna výchova**  |  | - začína chápať pravidlá fungovania mediálneho sveta a  primerane veku sa v ňom orientuje - rozlišuje medzi fikciou a skutočnosťou  |
| **Tvorba projektu a prezentačné zručnosti**  |  | - je ochotný a schopný spolupracovať a iniciovať  spoluprácu - dokáže prezentovať svoj produkt i prácu v skupine  |
| **Výchova k manželstvu a rodičovstvu**  |  | - uvedomuje si hodnotu človeka ako daru pre iných  |

|  |
| --- |
| **POŽIADAVKY NA VÝSTUP** |

**Téma: Boh mi dôveruje**

**Komunikačné**- objavuje zmysel symbolického spôsobu komunikácie

**Sociálne a interpersonálne**- plánuje a podieľa sa na riešení úloh s druhými

**Existenciálne**- má základný náhľad na pochopenie princípu hriechu ako slobodného a dobrovoľného prerušenia vzťahu s Bohom zo strany človeka

**K učeniu**- je otvorený pre tvorivé myslenie

**Téma: Dôverujem Bohu**

**Komunikačné**- vlastnými slovami vie vyjadriť svoje vnútorné pocity, vyjadruje svoje myšlienky v práci v skupinách, zapája sa do diskusie

**Kultúrne** orientuje sa v striedaní všedných dní a kresťanskej nedele, prežíva ich rozdielnu náplň a úlohu

**Sociálne a interpersonálne**- -buduje vzťahy dôvery

- formuje zdravé sebavedomie

- prejavuje úctu k jedinečnosti každého spolužiaka

**Existenciálne**-- rozumie základnému správaniu spojenému s modlitbou

- je otvorený pre rozvoj vlastného svedomia a pripravený podieľať sa na tomto procese

- poznávaním seba samého hodnotí svoje činy, dokáže si priznať vinu a zabezpečiť nápravu

**Téma: Dôvera v rodine**

**Komunikačné**- - sústreďuje svoju pozornosť na toho, kto hovorí

- svojimi slovami vyjadruje svoje pocity

**Kultúrne**- intuitívne vníma posolstvo biblického textu

- intuitívne vníma symbolickú reč

**Sociálne a interpersonálne**- - uvedomuje si svoju úlohu a rolu v rodine

- má pozitívny vzťah k sebe samému a k iným

- pravdovravnosťou sa aktívne zapája do budovania medziľudských vzťahov

- prejavuje úctu k starším, rodičom a iným ľuďom

**Existenciálne**- - objavuje svoju hodnotu a jedinečnosť

- objavuje hodnotu a potrebu vzájomnej dôvery

**Téma: Dôverujeme si navzájom**

**Komunikačné**- - vie prispôsobiť svoje vyjadrovanie sa v konkrétnej situácii

- v komunikácii používa vhodné slová a výrazy

**Občianske**- vníma hodnotu majetku osobného i spoločného

- váži si majetok

- dokáže správne zaobchádzať s majetkom

**Existenciálne**- - objavuje hodnotu čistého srdca

- objavuje hodnotu pravdy

- vníma svoj vnútorný svet

**Téma: Desatoro – pozvanie k slobode a k dôvere**

**Komunikačné**- - chápe obsah a zmysel počutého textu a vie naň reagovať

- svojimi slovami reprodukuje biblické posolstvo zmluvy Boha s človekom

- intuitívne rozumie neverbálnej a symbolickej komunikácii

**Občianske**- vníma Dekalóg ako etický princíp pre správanie človeka

- vníma Dekalóg ako pravidlá pre dobré spolunažívanie v ľudskej spoločnosti

**Kultúrne**- intuitívne vníma posolstvo biblického textu

- intuitívne vníma symbolickú reč

- intuitívne vníma krásu umenia slova a obrazu

**Sociálne a interpersonálne**- - má pozitívny vzťah k druhým ľuďom

- aktívne sa zapája do budovania medziľudských vzťahov v rovesníckom prostredí triedy

- učí sa spolupracovať v skupine rovesníkov

- vníma potrebu dôvery v ľudskom spolunažívaní

**Existenciálne**- - je otvorený pre nasledovanie ponúknutých biblických vzorov

- rozvíja vnímanie svojho vnútorného sveta

- rozvíja vnímanie a načúvanie hlasu svedomia

- je otvorený pre vnímanie kresťanskej nádeje

- objavuje potrebu jednoty medzi správaním navonok a svojím svedomím

- vníma Desatoro ako pravidlá, ktorými Boh ukazuje ľuďom cestu k šťastiu a vzájomnej dôvere

- objavuje hodnotu dôvery dodržiavaním Božieho zákona

**K učeniu**-- je otvorený pre tvorivé učenie sa prostredníctvom ponúknutých životných pravidiel podľa Desatora

**Téma: Pozvanie na hostinu – obnovenie dôvery**

**Komunikačné**- - je otvorený pre obrazné vyjadrovanie

- dokáže kultivovaným spôsobom poprosiť o odpustenie

- aktívne a so záujmom počúva

**Občianske**- objavuje postoj zodpovednosti za iných

- rozvíja kritické myslenie pokusom o analýzu modelovej situácie príbehu otca a syna

**Kultúrne**- intuitívne vníma obrazy a symboly

- intuitívne vníma posolstvo biblického textu

- vníma odpustenie ako múdrosť človeka

**Sociálne a interpersonálne**- - poznáva úlohu starostlivého správania sa k iným

- objavuje úlohu ľútosti a odpustenia pre budovanie dobrých vzťahov

- berie do úvahy dobro iných ľudí

- je otvorený pre ,,štedrosť“ v odpúšťaní

**Existenciálne**- objavuje hodnotu odpustenia

- sviatosť zmierenia chápe ako kresťanskú ponuku pre človeka a ako pomoc v situácii mravného zlyhania

- je otvorený pre aktívne podieľanie sa na príprave k sviatosti zmierenia

- intuitívne vníma silu odpustenia pre svoj vnútorný pokoj

- rozvíja vnímanie milosti odpustenia otvorením sa pre kresťanskú nádej

- rozvíja intuíciu pre obrazné výrazy

**K učeniu**-- je otvorený pre tvorivé učenie sa prostredníctvom biblických udalostí

|  |
| --- |
| **METÓDY A FORMY PRÁCE** |

Výučba predmetu náboženská výchova má byť zaujímavá a stimulujúca. Má žiakov učiť riešiť praktické otázky osobného a spoločenského života na základe morálnych princípov, ktoré sú nemenné. Výučba má žiakov aktivizovať a pripraviť na život v spoločnosti, ktorá môže kultúrne rásť len aktivitou uvedomelých a zodpovedných občanov s vysokým morálnym kreditom.

Vychováva nielen obsahom učiva, ale aj klímou triedy. Klíma jednotlivých tried vytvára klímu celej školy.

*Metódy a formy práce*:

- práca s obrazom,

- práca so zážitkovým predmetom,

- práca s vykladacím materiálom,

- práca s textom – biblický text, rozprávka, legenda...,

- dramatizácia textu – scénka, pantomíma,

- výtvarné stvárnenie problematiky – kresba, koláž, plagát, trojdimenzionálne stvárnenie problematiky,

- diskusia, riešenie nadhodeného konfliktu, porovnávanie, zaujatie postoja,

- spev, hudba,

- riešenie úloh samostatne a v skupinách,

- vyhľadávanie informácií a obrázkov v médiách a ich spracovanie vo forme projektu,

- kvízy a súťaže,

 - didaktické hry.

Metódy a formy práce vyplývajú zo vzdelávacích a výchovných potrieb žiakov, z ich veku a životných skúseností. Využívajú sa najmä aktivizujúce vyučovacie metódy, vhodné projektové vyučovanie v spolupráci so všeobecnovzdelávacími predmetmi.

|  |
| --- |
| **UČEBNÉ ZDROJE** |

GEMBALOVÁ, Anna – HURAJTOVÁ, Jana – ZAKUCIOVÁ, Viera: *Cesta dôvery. Metodická príručka katolíckeho náboženstva pre 2. ročník základných škôl.* Spišská Nová Ves: Katolícke pedagogické a katechetické centrum, n.o., 2009

GEMBALOVÁ, Anna – HURAJTOVÁ, Jana – ZAKUCIOVÁ, Viera: *Cesta dôvery. Pracovný zošit pre 2.ročník základných škôl.* Spišská Nová Ves: Katolícke pedagogické a katechetické centrum, n.o., 2011

*Sväté písmo starého i nového zákona.* Trnava: Spolok svätého Vojtecha 2003

- učebnice, odborná literatúra, odborné časopisy, náučné slovníky, materiálno-technické a didaktické prostriedky a pod.

|  |
| --- |
| **HODNOTENIE PREDMETU** |

Predmet Náboženská výchova je neklasifikovaný, na vysvedčení a v katalógovom liste sa uvádza absolvoval/neabsolvoval. Hodnotenie žiakov je ústne , stále vyjadrené v pozitívnom zmysle. Ocenením práce žiakov je pochvala, prípadne udelenie diplomu. Žiakov pochvaliť, vyzdvihnuť klady práce.

Kritéria a stratégie hodnotenia: Metodický pokyn MŠ SR č. 22/2011 na hodnotenie žiakov základnej školy s platnosťou od 1.5.2011.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| FINANČNÁ GRAMOTNOSŤ |
| 2. ročník |
| NÁBOŽENSKÁ VÝCHOVA |
| **TEMATICKÝ CELOK** | **Učivo** | **TÉMA** | **KOMPETENCIA/ Očakávania, že žiak je schopný:** |
| Dialóg cez službu | Slúžime rodine a spoločenstvu | 1.Človek vo sfére peňazí | Celková kompetencia. Posúdenie významu trvalých životných hodnôt, zváženie vplyvu peňazí na ich zachovávanie a na základe toho vybratie a stanovenie životných priorít a východísk zabezpečenia životných potrieb.. Čiastková kompetencia 2: Pochopiť vzťah ľudská práca – peniaze a etickú súvislosť medzi bohatstvom a chudobou Úroveň 1: Zhodnotiť svoje vlastné skúsenosti s prácami v domácnosti. Rozlíšiť na príkladoch zo svojho okolia, čo znamená byť bohatý alebo chudobný. |
| Desatoro – pozvanie k slobode a dôvere | Desatoro | 3.Zabezpečenie peňazí pre uspokojenie životných potrieb – príjem a práca | Celková kompetencia. Porozumenie a orientovanie sa v zabezpečovaní životných potrieb jednotlivca a rodiny. Vyhodnotenie vzťahu práce a osobného príjmu. Čiastková kompetencia 1: Poznať a harmonizovať osobné, rodinné, spoločenské potreby. Úroveň 1: Pomenovať osobné a rodinné potreby. |
|  |

 |

|  |
| --- |
| **ČITATEĽSKÁ GRAMOTNOSŤ** |

K formovaniu /utváraniu a rozvíjaniu/ čitateľskej gramotnosti v predmete Náboženská výchova dochádza prostredníctvom elementárnej práce s biblickými textami Svätého Písma – SZ, NZ /Rajská záhrada, Abrahám, Mojžiš, Boháč a Lazár, Márnotratný syn/. To zahŕňa nielen rozvíjanie techniky čítania prostredníctvom známych i neznámych textov, schopnosti pochopenia obsahu textu, schopnosti identifikovať informácie v texte /vyhľadávanie/, prácu s informáciami v texte, zapamätanie si myšlienok z textu, reprodukovanie biblického textu na základe osnovy. Rozvíjanie čitateľskej gramotnosti sa tak realizuje prostredníctvom čítania, písania, počúvania a hovorenia žiaka s dôrazom na porozumenie.

Učebné zdroje:

Metodickej príručka katolíckeho náboženstva pre druhý ročník základných škôl „Cesta dôvery“ a prac. listy, Spišská Nová Ves: KPKC, 2009 Rámcové učebné osnovy predmetu náboženstvo/náboženská, ktoré schválila Konferencia biskupov Slovenska dňa 30. októbra 2008 na svojom plenárnom zasadnutí na základe Zmluvy medzi Slovenskou republikou a Svätou Stolicou o katolíckej výchove a vzdelávaní. FINANČNÁ GRAMOTNOSŤ - DODATOK KU ŠKOLSKÉMU VZDELÁVACIEMU PROGRAMU.

Obsah. 2. ROČNÍK. FINANČNÁ GRAMOTNOSŤ 1.stupeň

NÁRODNÝ ŠTANDARD FINANČNEJ GRAMOTNOSTI verzia 1.1